DISPUTATIO  MEDICA  /z- 


DE 

HEMIPLEGIA. 


AUCTORE  JOAXXE  C0C11RAN. 


PRAEFANDA. 

Aptifex  divinus  cerebrum,  cujus  ope  et 
ministerio  res  extimas  percipimus,  cogita¬ 
mus  et  judicamus,  praeteritorum  reminisci¬ 
mur,  ad  omnesque  motus,  sive  animi  jussu, 
sive  injussu  exactos,  exequendos  valemus, 
jure  optimo  caeteris  corporis  partibus  gu¬ 
bernatorem  et  rectorem  praeposuit.  Viscus 
tanti  momenti  arte  mirabili  munitur :  ip¬ 
sum,  scilicet,  molle,  tenerum,  subtilique  fa¬ 
brica  instructum  tegumine  forti,  durissimo, 
gravi,  impetui  alieno  obnitendo  habili,  gau¬ 
det.  Medici  tamen  usu  docti  intelligunt 

plures  causas,  cum  exteras,  tum  quoque 
intestinas,  ejus  actiones  turbare,  idemque 
morbis  non  paucis  implicare,  necem  serius 
ocyus  illaturis.  Ex  omnibus  autem  valetu¬ 
dinis  adversae  generibus,  quae  cerebro  ma¬ 
le  se  habente  continentur,  nulla  perscrutari 
pluris  medicorum  refert,  quam  eo  compresso 
oriunda :  nec  profecto  ulla  saepius  meden- 
tium  studium  acerrimum  flagitant.  Omnia 
vero  mala  presso  cerebro  sata  pleno  sermo¬ 
ne  persequi,  nec  sinunt  angusti,  quibus  con¬ 
tineor,  limites,  nec  postulat  consilium.  In 
animo  est  mihi,  summos  medicinae  honores 
ambituro,  ideoque  aliquid  ad  artem  macha- 
oniam  attinens  scribere  coacto,  pauca  de 
eorum  uno,  nimirum  Hemiplegia*  literis 
mandare  ;  quippe  quam  inter  aegros  curan¬ 
dos  meum  persaepe  videre  fuit.  Nec  tamen 
profiteor  nova  me  luce  eandem  illustrare 
posse ;  auctoribus  claris,  qui  eam  descripse¬ 
rint,  innixurus  et  usurus. 

Haecce  praefatus  ad  argumentum  propo¬ 
situm  aggrediendum  protinus  transibo. 

DE  DEFINITIONE. 

Cullenus Paralijsin  ad  Classem  Neuroses 
Ordinemque  Comata  relatam  sic  definivit ; 

“  motus  voluntarii  nonnulli  tantum  immi- 
“  nuti,  saepe  cum  sopore.” 

Cum  vero  non  dubitandum  est  omnes  fi¬ 
bras  motrices,  cum  quae  voluntati,  tum 
etiam  quae  aliis  incitamentis  obsequuntur, 
Paralijsi  esse  opportunas,  hacce  uti  defini¬ 
tione  malo :  “  Motus  et  sensus  alicujus  par- 
“  tis  imminuti,  saepe  cum  sopore. 

Idem  clarus  auctor  quatuor  subjecit  Spe¬ 
cies  ;  scilicet  Partialem ,  Hemiplegicam ,  Pa¬ 
raplegicam ,  et  Venenatam .  Paralysis  He- 
miplegica ,  sive  Hemiplegia  ita  definitur : 
“  Paralysis  alterius  lateris fortasse  melius, 
“  Paralysis  partis  dimidiae  corporis,  a  ca- 
“  pite  ad  calcem.” 


/ 

DE  SIGNIS . 

Hemiplegia  modo  Apoplexia^  praegres¬ 
sae  supervenit ;  alias,  derepente,  nullis  ma¬ 
lis  praenunciis  invadit.  Homo  ex  improvi¬ 
so  concidit,  sensu  initio  pene  orbatus,  men¬ 
tisque  viribus  plane  laesis.  Artus  simul 
quodammodo  velluntur,  vultusque  princi¬ 
pio  pallere,  collabi  et  distorqueri  notatur. 
Paulo  postea,  alterum  latus  corporis  moveri 
posse  desinit :  nimirum  omnes  musculi,  vel 
mentis  jussu,  vel  injussu,  niti  soliti,  qui  ex 
alterutra  parte  linea  corporis  media  finiun¬ 
tur,  vi  sentiendi  se  que  movendi  fere  desti¬ 
tuti,  resolvuntur. 

Aliquanto  post  accessionem  inceptam,  ho¬ 
mo  fere  stupere  cessat,  coeteris  malis  per¬ 
stantibus.  Si  ambulare,  vel  se  movere  cona¬ 
tur,  corpus  erectum  habendi  impotens  ad 
sanum  latus  semper  inclinatur ;  eoque  ma- 

gis,  quo  plus  alterum  resolvatur.  Pari  rati¬ 
one,  inter  loquendum  os  quoque  tortum  ad 
latus  sanum  dimovetur ;  quod  si  lingua  ex¬ 
trudatur,  non  medium  occupat  locum,  sed 
frequentius  ad  partem  sanam,  modo  ad  af¬ 
fectam,  fertur.  Artus  resoluti  non,  nisi  hoc 
malo  gravissimo,  penitus  moveri  posse  desi¬ 
nunt  ;  aegro  gradiente,  crus  solutum  vix 
aut  ne  vix  quidem  flexum  trahi,  potius 
quam  attolli  videtur.  Partes  affectae  torpen¬ 
tes  incitamentis  minus  obsequuntur  quam 
integrae,  minusque  causa  doloris  genitrice 
admota,  dolent ;  saepius  frigent ;  quod  ta¬ 
men  perpetuum  non  est :  imo  vero  exem¬ 
pla  novi  partis  resolutae  praeter  naturam 
calentis.  Ubi  jam  diu  malum  traxerit,  ar¬ 
tus  affecti  emacrescunt :  semperque  arteriae 
languidius  et  lentius  iisdem  quam  sanis  mi¬ 
cant.  Aliquando  pupillae  patulae  luce  illa¬ 
ta  parum  aut  nihil  coarctantur  :  oratio  sem- 
per  difficilis,  manca  et  confusa  editur :  nec 
raro  cibi  et  potus  difficulter  vorantur.  Res¬ 
piratio  non  multum  perturbatur  :  ventricu¬ 
lus  quoque  et  alvus  plerumque  satis  bene 

se  habent,  nisi  profecto  caput  ictum  morT 
bum  propositum  intulerit :  qua  scilicet  cau¬ 
sa  ortus  vomitum  persaepe  exhibet.  Alvus 
fere  tardior  exercet ;  secernendaque  et  excer¬ 
nenda  aequo  parcius  secernuntur  et  excernun¬ 
tur.  Hemiplegia  haud  raro  aliquamdiu  sig¬ 
nis  jam  relatis  denuntiata  perstat.  Tandem 
vero  mala  deteriora  accedunt ;  aeger  nimirum 
in  stuporem  repentinum  labitur;  artusque 
prius  affecti  magis  quam  antehac  resolvun¬ 
tur,  vix  omnino  animi  imperio  obsecuturi. 
Alterum  simul  latus  convelli  coepit ;  panlo- 
que  postea  infelix  eloquendi  et  vorandi  im¬ 
potens  fit.  Alvus  inter  haec  interdum  laxa 
fluit :  urinaque,  mente  non  imperante,  con¬ 
tinenter  stillat :  quibusdam  sane  supprimi¬ 
tur :  aliis  denique,  naturae  convenienter 
redditur.  Scire  quoque  licet,  notas  gravio¬ 
res  supra  propositas  nonnunquam  ab  initio 
ipso  invadere ;  praesertim  si  Apoplexia  ante¬ 
cesserit.  Quandocunque  autem  superveni¬ 
ant,  fatum  haud  procul  abesse  testantur : 
quod  miserum  demum  abripit,  vel  sensim 
labefactatum  et  exhaustum,  vel  Apoplexia 

obrutum.  Nonnunquam  partes  resolutae 
non  solum  extenuantur  et  frigent;  verum 
etiam  denuo  livent  et  pene  in  gangraenam 
ruunt. 


DE  FINIBUS . 

Hemiplegia  perraro,  sed  interdum  in  sa¬ 
lutem  recidivam  desinit ;  tarde  sane,  et  pe- 
detentim.  Persaepe  multos  annos,  certeve 
diu  perstat,  mortem  serius  ocyusve  aegro 
adsciturus.  Denique,  in  Apoplexiam  letha- 
lem  saepenumero  abit ;  praesertim,  si  hic 
morbus  praegressus  Hemiplegiam  principio 
intulerit. 

-  '  *  i  t 

QUM  INCISIS  CADAVERIBUS  PATEFIANT. 

Cerebrum  scalpello  patefactum  semper  vi¬ 
tia  gravissima,  memoratuque  dignissima  sibi 
praefert.  Si  caput  ictu  violatum  hunc  mor¬ 
bum  genuerit ;  sequitur  ut  calvaria  alicubi 

scissa  et  intrusa,  aut  eruor  intus  profusus, 
aut  denique  horum  utrumque,  introspici¬ 
enti  patescat.  Si  vero  aliunde  Hemiple¬ 
gia  provenisse  videatur,  haecce  fere  ob¬ 
servantur.  Vasa  cerebri  plerumque  ultra  de¬ 
bitum  intumescunt :  quod  tamen  perpetu¬ 
um  non  est.  Aliquando  tubercula  cerebro 
infixa  conspiciuntur,  varii  generis  et  molis ; 
modo  dura,  modo  mollia,  alias  pure  referta. 
Haec  uni,  prae  altero,  cerebri  lateri  inhaere¬ 
re  consuerunt ;  nec  raro  ejus  penetralia,  par¬ 
tesque  ponti  varolii  et  medullae  oblongatae 
vicinas  occupant.  At  vero  notatu  dignissi¬ 
mum  judico,  sanguinem,  laticem  aquosum 
aut  pus  fere  nunquam  non  alicubi  inveniri. 

Quoties  eruor  e  vasis  ruptis  manaverit, 
interdum  apparet  membranis  interjectus, alias 
compagi  cerebri  ipsi  insidere  observantur: 
saepe  alterum  ventriculorum  tricornium ,  terti- 
umve ,  aut  quartum ,  intendit :  subinde  in 
imam  calcariae  partem  incumbit.  Pus  quo¬ 
que  easdem  occupasse  partes  accepimus. 
Latex  aquosus,  si  adsit,  ventriculis  subesse 

consuevit.  Potissimum  vero  intelligendum 
duco,  imprimis,  (nisi  morbus  propositus  ab 
aetate  tenera  orsus  vitam  integram  traxerit, 
tuberculo  scilicet,  aliove  simili  vitio  natus, 
quod  interdum  fit)  semper  cruorem,  pus  aut 
laticem  cerebro  patefacto  inesse  reperiri  : 
deinde,  utrumcunque  corporis  latus  resolva¬ 
tur,  cerebri  alterum  latus  nunquam  non  op¬ 
primi  ;  scilicet,  cruorem  profusum,  laticem* 
pus,  tubercula,  et  quodcunque  aliud  oppri¬ 
mere  possit,  in  laevam  cerebri  partem  dex¬ 
tro  corporis  latere  affecto,  dextram,  laevo, 
semper  incidere. 

Etiamsi  hodierni  et  recentiores  paulo  fusi¬ 
us  hanc  rem  singularem  indagaverint,  anti¬ 
quos  quoque  eandem  non  latuisse  fatendum. 
Aretaeus  enim  scribit,  alterutro  corporis 
latere  soluto,  alteram  cerebri  partem  laedi. 
Nuperi  vero,  corporibus  summa  acie  intro¬ 
spectis,  causam  patefecerunt ;  fibras  nempe 
nervosas  uno  cerebri  latere  exortas  ad  alte¬ 
rum  corporis  latus  transire,  demonstrarunt. 

DE  CAUSA  CONTINENTE . 

Quum  patet  ex  jam  propositis  alterum 
cerebri  laterum  semper  humorem  effusum, 
tuberculum,  aliudve  ejusmodi  vitium,  exhi¬ 
bere,  judicare  licet,  causam  Hemiplegiae 
continentem  esse  “  compressionem  cerebri, 
“  unius  lateris  praesertim ;  humoreque  effuso 
“  plerumque  factum.”  Idem  sane  experi¬ 
mento  docemur.  Si  enim  cuivis  belluae  al¬ 
terum  cerebri  latus  arte  opprimitur.  Hemi¬ 
plegia  nunquam  non  accedit,  sublata  noxa 
premente  abitura.  Vasa  cerebri  praeter 
naturam  tumefacta,  citra  cruorem,  aliumve 
humorem  intus  profusum,  morbum,  de  quo 
agimus,  moliri  non  posse,  testatur  ipsa  ratio, 
haud  minus  quam  sectis  corporibus  conspec¬ 
ta.  Quo  enim  pars  dimidia  corporis  a  ca¬ 
pite  ad  calcem  resolvatur,  pars  cerebri  ejus 
vis  nervosae  datrix  prae  altera  laedatur,  ne- 
cesse  est.  Vix  autem,  aut  ne  vix  quidem 

fieri  potest,  ut  vasa  unius  cerebri  lateris  so¬ 
lius  turgeant:  siquidem  causae  arterias  et 
venas  cerebri  ultra  debitum  opplendi  poten¬ 
tes  perraro  vasis  unius  lateris  unicis  admo¬ 
ventur  :  neque  profecto  vasa  distenta  cere¬ 
brum  in  tantum  premere  posse  videntur,  ut 
exinde  hemiplegia  gravis  gignatur ;  quam¬ 
quam  concedatur  istam  causam  interdum 
uni  cerebri  lateri  subesse  posse. 

DE  SIGNORUM  RATIONE. 

Si  in  animo  habeamus  cerebrum  et  ner¬ 
vos  sensui  et  motui  imperare  et  inservire, 
signorum  ratio  non  erit  difficilis.  Horum 
non  nisi  praecipuis  insistendum  duco. 

Corpus  gradienti,  os  loquenti,  et 

LINGUA  EXTRUSA  AD  LATUM  SANUM  INCLI¬ 
NANTUR,  eo  quod  musculi  lateris  affecti  laxa¬ 
ti  sanis  alterius  lateris  propriis  non  obnitun¬ 
tur. 

Artus  resoluti  tandem  erigent  et  # 

marcent  quia  fibrae  arteriarum  motrices 
Haud  minus  quam  musculi  artuum  gran¬ 
diores,  resolvuntur.  Hinc  quoque  arteriae 
artuum  laborantium  quam  integrorum  exi¬ 
lius  tardiusque  saliunt. 

Loquendi  difficultas  fibris  linguae 
plus  minusve  solutis  debetur. 

Quoties  AEGER  OBMUTESCIT/'  vorare, 
urinamque  et  stercus  retinere,  posse 
desinit,  scire  licet  haec  signa  deterrima  ad 
tuber  annulare  et  medullam  oblongatam  cruore 
aliundeve  pressa  referenda  ;  quo  fit,  ut  lae¬ 
dantur  fontes  partis  vagae  nervi  octavi,  ner¬ 
vorum  linguae  chordaeque  spinalis ,  &c, ;  exin¬ 
de  enim  lingua,  gula,  sphincteres ,  &c.  nervos 
accipiunt.  Reliqua  signorum  graviorum,  quae 
novissime  retuli  (vide  Signa)  partibus  imis 
encephali ,  nimirum,  medullae  oblongatae ,  et  ei 
vicinis  oppressis,  tribuenda  esse  videntur. 

Latus  sanum  demum  convulsum  et  mo¬ 
tus  arteriarum  tunc  temporis  citissimus  et 
#  languidus  huc  jure  relegantur. 

DE  DIAGNOSI. 

* 

Quamquam  hemiplegia  et  apoplexia  mala 
sint  inter  se  cognata  et  consimilia,  limite  ta¬ 
men  satis  conspicuo  altera  ab  altera  diduci¬ 
tur.  Easdem  non  unum  eundemque  mor¬ 
bum  habendas,  hinc  patet,  quod  persaepe 
Hemiplegia ,  non  praegressa  apoplexia ,  aggre¬ 
ditur.  Neque  vero  ignoro  haec  mala  frev 
quentur  eidem  simul  contingere,  aut  se  in¬ 
vicem  parere  vel  excipere.  Hisce  autem  no¬ 
tis  perspectis,  dijudicandum  erit. 

y  •  * 

Quem  apoplexia  icerit,  is  soporatus  jacet, 
artubus  omnibus,  uti  videtur,  resolutis  ;  lic- 
miplegicus  contra  non  nisi  initio  in  soporem 
labitur,  imo  vero  ambulandi  potens  unum 
latus,  animo  imperante,  movet.  Neque  ster¬ 
tit  hemiplegia  correptus,  nec  semper  pupillae 
immotae,  luce  illata,  patent :  quae  notae  apo- 
plecticos  male  habent.  Veruntamen  fateri 

cogimur,  parum  utile  esse  hanc  rei  proposi¬ 
tae  partem  fusius  persequi ;  siquidem  cu¬ 
ratio  eadem  utrique  horum  malorum  conve¬ 
nit. 


DE  CAUSIS  ABDITIS . 

Hucusque  absoluta  re  proposita,  sequi¬ 
tur  ut  inquiramus,  quae  ratio  corporis,  quae 
aetas,  aliaeve  proprietates  hemiplegiae  sub¬ 
eundae  homines  aptent ;  vel,  uti  alias  lo¬ 
quar,  ad  eandem  proclives  reddant.  Cau¬ 
sae  hujusmodi  abditae  apud  medicos  nomi¬ 
nari  solent ;  eo  quod  non  extero  fonte  or¬ 
tae  corporibus  inhaerere  solent. 

Hemiplegia  easdem  fere  causas  abditas, 
quas  apoplexia ,  agnoscit.  Hae  vero  sunt, 
aetas  provectior,  caput  grandius,  cervix  bre¬ 
vior,  corpus  obesum  et  plenum  •  et  persae¬ 
pe  habitus  corporis  laxior.  De  quorum  sin¬ 
gulis  brevi  sermone  disputabo. 

iETAS  provectior  homines  potissimum 
ad  hemiplegiam  propensos  reddit. 

Jam  annum  quadragesimum  transgressi 
prae  aliis  in  eandem  incidunt.  Hoc  dupli¬ 
ci  e  causa  accidit;  nimirum,  partim,  quod  se¬ 
niores,  ad  motum  pigri,  ideoque  inexerci¬ 
tati  esse  consuerunt,  unde  iis  secernenda  et 
excernenda  non  rite  secreta  et  excreta  faci¬ 
unt  ut  corpora  plus  aequo  saginentur :  par¬ 
tim  quod,  ad  senium  vergentibus  arteriae 
obrigent ;  venae  autem  flexiles  et  laxae  fiunt, 
et  inde  plus  aequo  implentur,  diruptu  si¬ 
mul  faciles.  Quantum  talis  venarum  cere¬ 
bri  habitus  morbo  proposito  faveat,  intellec¬ 
tu  difficile  non  est.  Huc  porro  accedit,  ve¬ 
narum  plenitudinem  saepe  efficere  ut  ex  ori¬ 
bus  arteriarum  exhalantium  plus  justo  la¬ 
ticis  profundatur. 

Caput  grandius  et  cervix  breVior 
fere  hemiplegicis  contingunt ;  quae  duae 
proprietates  coire  fere  observantur.  Illud 
enim  actionem  capitis  vasorum  vegetam  et 


16 


DE  HEMIPLEGIA. 


incitatam  arguit ;  haec  quoque  eandem  adju¬ 
vat;  siquidem  efficit  ut  cor  intervallo  minori 
cerebro  distet,  eoque  sanguinem  huc  validius 
impellat.  Quinetiam,  cervix  brevior  adipe 
gravis  esse  consuevit  venas  oppressuro.  Ve¬ 
ri  quoque  est  simile  caput  derepente  dex¬ 
trorsum  aut  sinistrorsum  conversum  venas 
cervicis  brevis  haud  parum  torquere. 

Quibus  perspectis  judicare  licet  ita  in¬ 
structos  hemiplegiae  opportuniores  esse 
quod  iisdem  sanguis  facilius  cerebri  arterias 
petit,  et  lentius  per  venas  reducitur  :  quo  fit, 

ut,  noxa  excitante  illata,  eruor  aut  latex 

» 

aquosus  facile  intus  profundatur. 

♦  i 

Cur  corpus  obesum  et  plenum  ad  hoc  ma¬ 
lum  propensum  sit,  ex  jam  dictis  satis  patet. 
Non  raro  resoluti,  hydropici ,  et  leucophleg - 
matici  in  hemiplegiam  incidunt :  nec  ratio 
obscura :  corporibus  enim  istiusmodi  vasa 
omnia  laxiora  esse  notantur  :  qualis  habitus 
profusioni  sanguinis  aut  lymphae  favet. 

t 

'  DE  CA  USIS  EXCIT ANTIB  US. 

Causae  excitantes  triplicem  fere  distribu¬ 
tionem  accipere  videntur ;  nimirum, 

I.  Quaedam  sanguinis  cursum  ad  cerebri 
arterias  celerant. 

II.  Aliae  obstant,  quo  minus  venae  san¬ 
guinem  ex  facili  reducant. 

III.  Aliae  corpore  implendo  nocent.  Qui¬ 
bus  accedit  apoplexia  praegressa,  causa  sane 
creberrima. 

I.  Cerebri  arterias  concitant  animi  affec¬ 
tus  acriores,  quales  sunt,  gaudium,  ira,  amor, 
et  alii  istiusmodi :  quinetiam,  ebrietas,  cur¬ 
sus  citior,  equitatio,  caput  pronum  aut  supi¬ 
num.  Quorum  omnium  ratio  in  aprico  est: 
quaeque  hemiplegiam  recta,  aut  apoplexiam 
in  hanc  abituram  inferunt. 

c 


% 

II.  E  causis  quae  prohibent,  ne  sanguis 
facile  e  cerebri  venis  et  sinubus  ad  cor 
dextrum  reducatur,  praecipuae  sunt,  cervi¬ 
ces  arctius  ligatae,  caput  supinum  aut  pro¬ 
num  (de  quo  jam  retuli)  satietas,  respiratio 
difficilis,  diutina  et  alta,  et  morbi  quidam 
cordis  et  pulmonis  praegressi. 

Collum  ligamento,  monilibus  aliundeve 
strictum  facit  ut,  venis  jugularibus  oppres¬ 
sis,  cerebri  vasa  praeter  consuetudinem  op- 
pleantur. 

Quomodo  ventriculus  plus  justo  cibis  re¬ 
fertus  homines  hemiplegia  aut  apoplexia  im- 
plicet,  minus  inter  medicos  convenit.  Qui¬ 
dam  contendunt  hoc  viscus  distentum  arte¬ 
riam  magnam,  cui  nomen  aorta ,  gravare,  eo- 
que  facere  ut  partes  corporis  superiores  plus, 
inferiores  minus  debito  sanguinis  accipiant. 
Quos  inanem  opinionem  fefellisse  conjicio; 
ventriculus  enim  plenior  sursum  et  antror- 
sum  movetur.  Potius  iis  assentior,  qui  opi¬ 
nantur  gulosos  in  morbum  propositum  inci- 

dere,  quod  ventriculus  cibo  refertus,  septi 
transversi  actione  impedienda,  respirationem 
impedit,  et  exinde  sanguini  per  capitis  et 
cervicis  venas  reduci  obstat :  parti  m  denique 
quod  iste  ventriculi  habitus,  ob  consensum 
intimum,  quo  id  viscus  cum  aliis  partibus 
sociatur,  cordi,  arteriis,  generique  nervoso  in- 

citamento  est  perinsigni. 

\ 

Undecunque  aliquis  difficulter  alte  et 
tarde  spiritum  trahit  et  emittit,  hemiplegia 
exinde  nasci  potest.  Opus  est  enim  pulmo¬ 
ne  rite  invicem  amplificato  et  contracto,  quo 
sanguis  eundem  facile  permeet ;  neque  igno¬ 
rare  oportet,  sanguinem  venarum  omnium 
illuc  confluere.  Hinc  patet,  cur  morbi  qui¬ 
dam  cordis  et  pulmonis  saepenumero  in 
hemiplegiam  aut  apoplexiam  abeant.  Ex 
his  asthma ,  pertussis ,  liydrothorax ,  et  inter¬ 
dum  peripneumonia  praecipue  sunt  memo¬ 
randa  :  quae  mala  omnia  efficiunt,  ut  san¬ 
guis  aegre  tardeque  per  vasa  pulmonis  mo¬ 
veatur  ;  ideoque  ut  venae  omnes,  maxime- 
que  capitis,  saepe  intumescant. 

Nullum  fere  cordis  vitium  non  morbum, 
de  quo  agimus,  moliri  potest :  at  potissimum 
huc  relego  valvas  in  osseam  naturam  versas, 
cor  ipsum  aliquamve  ejus  partem  amplifica¬ 
tum,  et  aortam ,  ubi  se  arcuat,  aneurismate  vi¬ 
tiosam,  sive  osseam.  Hi  enim  morbi  gravissi¬ 
mi,  impedito  sanguinis  cursu,  venas,  haud 
secus  atque  supra  retuli,  tumefieri  faciunt. 

i  _ 

Unus  tamen  horum  tam  singularis  et  nota¬ 
bilis  est,  ut  paulo  altius  eundem  agitandum 
judicaverim.  Hespicio  partem  arcus  aortae 
laevam  et  posticam  aneurismate  affectam : 
quod  malum  non  solum  ratione  jam  saepius 
descripta  nocet ;  verum  etiam  efficit,  ut  ar¬ 
teria  innominata ,  (prima  scilicet  omnium  ar¬ 
cu  ortarum,  dextrarumque  caroticae  et  sub¬ 
claviae  genitrix)  plus  debito,  carotica  autem 
et  subclavia  laevae  minus  aequo  sanguinis 
accipiant :  quo  fit,  ut  vasis  dextri  lateris  ce¬ 
rebri  sanguis  superfluat,  sinistri  vero  defi¬ 
ciat  :  nec  raro,  ut  illis  denuo  ruptis,  ea  pars 
cerebri,  nimirum  dextra,  effuso  cruore  oppri¬ 
matur.  Quinetiam,  si  in  animo  habeamus, 
alterutrum  cerebri  laterum  altero  corporis 

lateri  vim  nervosam  largiri ;  id  est  dextrum 
laevo,  laevumque  dextro ;  satis  intelligere 
licebit,  cur  malum  supra  comprehensum  fre¬ 
quenter  tempora  dextra  gravi  dolore  torque¬ 
at,  brachii  crurisque  sinistri  torporem  move¬ 
at  ;  et  demum  hemiplegia  lethali  futura  idem 
latus  implicet. 

III.  Corpus  insigniter  implent  aut  sagi¬ 
nant,  et  exinde  hemiplegiam ,  haud  aliter  at¬ 
que  apoplexiam ,  progignunt,  ignavia,  gula, 
luxus  pene  omnigenus,  secernenda  et  excer¬ 
nenda  suppressa,  veluti,  alvus,  sudor,  men¬ 
strua,  sanguinis  cursus,  &c. ;  porro,  ulcus  ex 
improviso  siccescens ;  cutis  ex  erysipelate 
aliove  morbo  exanthematico  deflorescens.  De¬ 
nique,  ipsa  apoplexia  praegressa,  uti  jam  no¬ 
tavi,  hydroceplialus ,  epilepsia ,  et  quicquid 
aliud  malum  cum  presso  cerebro  societur, 
hemiplegiam  saepe  excitant. 

DE  PROGNOSI. 

Hemiplegia  metu  nunquam  vacat ;  et  per¬ 
raro  salute  mutatur.  Semper  enim  eruor  e, 
sero  aut  pure  intus  effuso  nascitur,  uti  jam 
proposui;  nisi  profecto  quod  interdum  tuber¬ 
cula  cerebro  infixa,  aut  alio  simili  vitio  or¬ 
ganico  oriunda,  ab  die  ipso  natali  usque  ad 
extremum  spiritum  infestat. 

Quanquam  vero  nemo  hemiplegicorum 
non  periclitetur,  spes  tamen  non  illico  aut 
prorsus  est  abjicienda,  si  adhuc  superstet 
sentiendi,  judicandi,  loquendi,  devorandi  et 
spirandi  facultas,  si,  misso  sanguine,  signa 
mitescant ;  nec  prius  homo  idem  subierit 
malum.  Quanto  enim  jam  saepius  eodem 
aegrotaverit,  tanto  facilius  recidit,  tantoque 
gravius  affligitur. 

Cui  demum  hemiplegia  apoplexiam  exci¬ 
pit,  neque  venis  vacuefactis  cedit ;  cuique  la¬ 
tus  non  solutum  convellitur,  lingua  simul, 

gula  et  sphincteribus  solutis,  is  mox  peritu¬ 
rus  est  habendus.  Denique  scire  licet,  latus 
sinistrum  frequentius  dextro  laborare;  af¬ 
fectumque  perniciem  ocyorem  sibi  praeferre. 


BE  CURATIONE. 

Duo  consilia  exequenda  hemiplegiae  cu¬ 
rationem  amplecti  videntur  :  haec  vero  sunt, 
a.  cerebri  compressionem  medicinae  auxilio 
tollere  b.  causasque  omnes  excitantes  et  ex¬ 
asperantes  evitare, 

i 

a.  Si  aeger  sit  plenior,  et  vegetus,  reme¬ 
dia,  quae  cerebrum  oppressum  expediant, 
sunt  detractio  sanguinis,  alvi  purgatio  et 
ductio,  exulcerantia,  et  alia  quaedam  ejus¬ 
dem  generis.  De  quorum  singulis  brevi 
sermone  disputandum. 

De  Sanguinis  Detractione. — San¬ 
guis  quam  primum,  vena  jugulari  incisa, 
eliciendus  est.  Quantum  mitti  oppor- 

teat,  et  quoties,  saepius  an  rarius,  doce¬ 
bit  virium,  sexus,  aetatis,  corporis  et  sig¬ 
norum  ratio.  Longe  saepius  satis  erit,  sin¬ 
gulis  vicibus,  uncias  xvi  aut  xx  detrahere. 
Quod  si  aliqua  ex  causa  venam  jam  rela¬ 
tam  incidere  minus  liceat,  vena  brachii 
icenda  erit.  Nosse  quoque  juvat,  copiam 
sanguinis  haud  magnam  ex  incisura  am¬ 
pla  celeriter  detractam  longe  magis  auxi¬ 
liari,  quam  molem  largiorem  lento  passu 
effusam:  siquidem  vasa  non  protinus  moli  hu¬ 
morum  imminutae  se  accommodant ;  ideo- 
que  arteriae  et  venae  cerebri  magis  sanguine 
ex  improviso  et  celeriter,  quam  gradatim  ef¬ 
fluente  laxantur  atque  collabuntur.  Quin 
etiam,  si  vires  venam  brachii  aut  jugularem 
secari  non  patiuntur,  aut  id  semel  factum 
iterari  vetant,  simulque  vasa  cerebri  praeter 
modum  intendi  videantur,  per  hirudines 
aut  cucurbitulas  cruentas  temporibus  impo¬ 
sitas  exinaniri  debebunt.  Hinc  enim  cere¬ 
brum  quodammodo  expeditur  et  levatur, 
robore  simul  non  labefactato.  Quum  vero, 
ut  jam  exposuimus,  eruor  aut  lympha  fere 

semper  hemiplegicis  cerebri  penetralibus  in¬ 
cumbit,  manifestum  est,  sanguinem  arte  de¬ 
tractum,  aut  venas  ullo  modo  vacuefactas 
iisdem  statim  succurrere  non  posse ;  et  haec 
auxilia  solummodo  opitulari,  prohibendo  quo 
minus  humoris  intus  profusi  moles  increscat : 
nec  prius  redintegratum  iri  valetudinem  se¬ 
cundam,  quam  vasa  lymphatica  demum  cru- 
orem  aliumve  liquorem,  cujpscunque  sit  ge¬ 
neris,  effusum  sustulerint.  Quanquam  igi¬ 
tur  deplere  nunquam  non  opus  sit,  medicum 
tamen  prudentem  latere  non  oportet,  exina¬ 
nitionem  nimiam  haud  minus,  quam  nullam, 
esse  laesuram :  illam  scilicet,  viribus  conte¬ 
rendis,  ideoque  vasis  laxandis ;  hanc,  vasis 
turgentibus  non  expeditis,  facturam  esse,  ut 
plus  humoris  intus  profundatur. 

\  • 

De  alvi  purgatione  et  ductione. — Si 
vis  devorandi  superest,  alvus  medicamentis 
acrioribus  solicitari  debet;  qualia  sunt,  sub- 
murias  hydrargyri ,  radix  convolvuli  jallappae, 
gumini  resina  convolvuli  scammoniae .  Si  his 
vesperi  sumptis  postridie  mane  accedatquivis 

mediorum  salium  ingestus,  alvus  exinde  op¬ 
time  vacuefieri  solet.  Hoc  genus  exinani¬ 
tionis  triplici  ratione  hemiplegicis  succurrit ; 
scilicet,  acri  et  irritatura  sorde  dejicienda ; 
sanguine  deorsum  a  cerebro  impellendo  (id 
quod  vultus,  sumpto  medicamine,  pallens 
denuntiat,)  necnon  mole  humorum  circum¬ 
euntium  imminuenda.  Alvi  igitur  purga¬ 
tio,  haud  secus  atque  venae  depletae,  potius 
cavendo  ne  amplius  humoris  intus  profun¬ 
datur,  quam  jam  profusum  tollendo,  auxi¬ 
lium  affert.  Alvum  quoque  ducere,  liquo¬ 
ribus  idoneis  per  anum  infusis,  proderit; 
eoque  magis  his  erit  utendum,  si  gulae  fi¬ 
bris  laxatis,  aeger  vorare  nequeat,  aut  ven¬ 
triculus  irritabilior  medicamina  ingurgitata 
respuat. 

Exulcerantia  nunquam  fere  non  opem 
pollicentur.  Si  aeger  sit  plenior  et  validior,  ca¬ 
put  ad  cutem  tondere,  et  deinde  emplastro  am¬ 
plissimo  e  meloe  vesicatorio  obducere  opus  erit. 
Sanguis  enim  ita  ad  vasa  capitis  exteriora 
derivatur,  et  inde  cerebri  penetralia  expedi- 

untur.  Persaepe  etiam  utile  est  facere  ut, 
emplastro  sublato,  ulcus  aliquamdiu  serve¬ 
tur,  imposito  unguento  ex  foliis  juniperi  siibi - 
7iae  et  adipe  confecto.  Nec  male  exulcera¬ 
tur  pars  cervicis  posterior,  aut  cute  incisa, 
et  piso  unguento  meloes  vesicatorii  illito  ei  in¬ 
sito  ;  aut  filo  gossipino,  acus  ministerio,  cu- 
tem  transfigente. 

Si  vero  aeger  sit  debilior,  isto  corporis  ha¬ 
bitu  praeditus,  cui  nomen  apud  medicos 
leucophlegmaticus ,  curatio  supra  comprehen¬ 
sa  non  omni  ex  parte  convenit.  Praeter¬ 
missa  nempe  sanguinis  detractione,  certeve 
venis  capitis  non  nisi  parce  et  ope  hirudinum 
vel  cucurbitularum  depletis,  potissimum 
alvi  purgantibus  insistendum  erit.  Ad  de¬ 
jectionem  porro  moliendam,  gutta  gambogia , 
et  faecula  momor dicae  elaterii  bene  jam 
dictis  medicamentis  adjiciuntur  ;  quippe 
quae  arterias  intestini  exhalantes  incitant, 
eoque  vetant,  quo  minus  vasa  cerebri  plus 
laticis  emittant.  Nec  semper,  corporis  ha¬ 
bitu  malo,  viribusque  scnio?  luxu  aliunde- 

ve  fractis,  cutem  summam  exulcerare  licet; 
metuendum  enim,  ne  ulcus  mali  generis,  imo 
vero  gangraena  ipsa  superveniat.  Rebus  ita 
se  habentibus,  vel  ab  exulcerantibus  omnino 
abstinendum,  vel  cutis,  misso  emplastro  me- 
loes ,  adipe  tartrite  antimonii  misto  oblinenda. 

s  0 

Ex  urinae  moventibus  praepollent  radix 
scillae  maritimae ,  supertartras  potassae  et  spi¬ 
ritus  juniperi  communis ;  quibus  multi  addunt 
folia  digitalis  purpureae.  Haec  tamen  her¬ 
ba,  me  judice,  potestate  sedatrice,  imbecillis 
corporibus  nocebit ;  nec  sane  nisi  spiritum 
juniperi  communis  dilutum  iisdem  ad  urinam 
eliciendam  tuto  ingerimus. 

b.  Noxae  omnes  excitantes  et  exasperantes 
subducendae.  Caput  igitur  aegro  pleniori 
erigendum :  cervices  nudari  sublatis  monili¬ 
bus,  aut  veste  arcta  oportebit.  Fugienda 
aestus,  frigus,  motus  animi  graviores,  et  quic- 
quid  cor  arteriasque  concitet,  corpusve  im¬ 
pleat.  Quod  ad  victum  pertinet,  leges  per¬ 
petuas  aut  certas  ferre  vix  licet :  si  homo  sit 

obesus  et  validior,  longe  saepius,  frugibus 
erit  vescendum,  a  vinoque  et  aliis  liquoribus 
atque  carnibus  meracis  abstinendum.  Uti 
tamen  venae  nimium  vacuefactae,  debilitan¬ 
do  et  relaxando  interdum  hoc  malum  exas¬ 
perant,  ita  quoque  victus  tenuior  eodem 
modo  aliquando  laedit.  Necque  oblivisci 
oportet,  plurimi  interesse  quale  vitae  genus, 
qualemve  victum  homo  antea  secutus  fuerit : 
tanto  enim  imperio  consuetudo  homines  re¬ 
git,  ut  diuturnitas  nullam  fere  vivendi  aut 
vescendi  rationem  non  iis  accommodet,  imo 
vero  necessariam  reddat.  Si  igitur  aliquis 
jam  diu  luxui,  gulae,  vino  et  ignaviae  dedi¬ 
tus  in  hemiplegiam  inciderit;  quanquam 
haud  sit  dubitandum,  istas  noxas  hanc  in¬ 
tulisse,  non  tamen  illico  sequitur,  statim 
a  cibis  opimis  et  potu  meraciori  esse  abstin¬ 
endum  :  sed  potius  ad  vitae  genus  idoneum 
sensim  erit  redeundum;  ne  viribus  subito 
labefactatis,  vasa  cerebri  laxata  plus  laticis 
aut  cruoris  effundant ;  et  exinde  mala  om¬ 
nia  exasperentur  :  cujus  rei  exempla  inter 
medicinam  faciendam  novisse  mihi  contigit. 

Quinetiam,  neque  uti  conjicio,  victui  e 
frugibus  confecto,  uti  praecipuo  remedio  vel 
praesidio,  insistendum  est.  Non  enim  ignoro 
multos  huic  potissimum  confidere,  ad  hemi¬ 
plegiam  tollendam,  vel  praecavendam. 

• 

Nemo  corporis  humani  fabricae  paulo  sci- 
jentior  non  fatebitur  artificem  divinum  ita 
hominem  finxisse,  ut,  terra  natorum  et  ani¬ 
malium  imperator,  cibo  ex  utrisque  parato 
recte  vescatur.  Frugibus  igitur  solis  ali  na¬ 
turae  est  almo  consilio  obstare.  Nobis  equi¬ 
dem  videtur,  corpus  plenius  tutissime  exte¬ 
nuari,  (quantum  ratio  victus  hoc  moliri  pos¬ 
sit)  cibo  parco,  atque  ex  terra  natis  et  carni¬ 
bus  confecto.  Qui  autem  frugibus  unicis 
uti  solent,  haud  raro  nimium  iisdem  confi¬ 
si,  alias  deplendi  rationes  praetermittunt, 
neque  his  ipsis  modum  imponunt :  quo  fit 
non  solum  ut  corpus  non  extenuetur,  verum 
etiam  ut  vasa,  musculi,  caeteraeque  partes 
solidae  campagem  laxiorem  sibi  adsciscant ; 
et  exinde  serius  ocyus  omnia  morbi  proposi- 

ti  indicia,  vasis  cerebri  humoris  amplius  pro¬ 
fusuris,  increscant.  Quibus  rebus  perspec¬ 
tis,  constat  medici  esse  prudentis  omnia  cir¬ 
cumspicere,  communia  et  propria,  maxi- 
meque  aegrorum  uniuscujusque  proprieta- 
tates  cognoscere. 


DE  ARTUBUS  RESOLUTIS  STIMULANDIS. 

Haud  nescio  medicos  persaepe  artus  para¬ 
lysi  solutos  multis  incitando  idoneis  solicitare: 
qualia  sunt,  aura  electrica ,  vis  Galvanica , 
fricatio,  pannus  laneus  impositus,  tepidarium, 
et  rubefacientia. 

.  ■  ■■  r*  *  q  1 1 ,  ■  r\ 

Cur  haec  omnia  hemiphlegicis  inutilia, 
imo  vero  perniciosa  sint,  paucis  ostendere 
nitar.  Siquidem  edocuimus  cerebri  alte¬ 
rum  latus  oppressum,  (longeque  saepius,  hu¬ 
more  effuso,  interdum  tuberculo)  morbum, 
de  quo  agimus,  continere,  manifestum  est 
nihil,  nisi  id  quod  noxam  opprimentem  tol¬ 
lit,  iri  opitulatum.  Quo  fit,  ut  remedia  jam 

memorata  artubus  ipsis  admota  nihil  profi¬ 
cere  possint ;  cerebrum  enim  procul  dubio 
expedire  nequeunt.  Nec  vero  solummodo 
inania  sunt ;  nocere  quoque  possunt,  sum¬ 
ma  cute  exulceranda,  vel  ipsa  gangraena  im¬ 
plicanda.  Denique,  patet  ex  jam  dictis,  ea 
genera  paralyseos  unica  remedia  supra  com¬ 
prehensa  flagitare,  quae  citra  aliquam  generis 
nervosi  partem  oppressam,  aliunde  nascun¬ 
tur  :  qualia  sunt  paralysis  frigore,  venenis, 
uti  plumbo,  fyc.  oriunda. 


FINIS. 


